**Midgard vikingsenter**, opprinnelig kalt **Midgard historisk senter**, er et utstillingsanlegg i Horten kommune i Vestfold og Telemark fylke som formidler kunnskap om vikingtida med vekt på historien i Vestfold. Senteret ligger på Borre (Kirkebakken) i tilknytning til Borrehaugene (Borreparken), Nord-Europas største samling av monumentale gravhauger fra merovinger- og vikingtid. Senteret er en del av Vestfoldmuseene.

Midgard vikingsenter ble åpnet av dronning Sonja 27. mai 2000. I 2007 ble det funnet avtrykk etter store vikingtidsbygninger på Borrefeltet, og i 2013 åpnet Gildehallen, en fri rekonstruksjon av en høvdinghall, som del av publikumsanlegget.

Midgard vikingsenter tilbyr faste og skiftende museumsutstillinger, ulike arrangementer og omvisninger i Borreparken der det i dag er sju synlige storhauger. Senteret kombinerer historisk forskning med opplevelser gjennom aktiviteter og demonstrasjoner.

I forbindelse med tusenårsskiftet ble senteret sammen med Borreparken valgt til Vestfold fylkes tusenårssted.

Publikumsbygget
---------------

Publikumssenteret rett øst for Borrehaugene åpnet som «Midgard historisk senter» i 2000. Hovedoppgaven er å spre kunnskap om Vestfolds vikingtid (yngre jernalder eller tidlig middelalder). Foto: Hans A. Rosbach, 2010 
Selve publikumsbygget er signert Lund & Slaatto Arkitekter AS i Oslo, i samarbeid med arkitekt Halgeir Kårstein MNAL. Lund & Slaatto er tidligere kjent for bygg som St. Hallvard kirke, Norges Bank i Oslo, kulturhuset Sølvberget i Stavanger og vernebygget over Hamar domkirkeruin. Arkitekturen har vunnet mye positiv oppmerksomhet, blant annet i tidsskriftet *Byggekunst*.

Midgardbygget består av flere sammensatte elementer. De runde formene symboliserer haugene og kulesteinene i fjæra. Det lange taket bærer skipets preg, og kaféens buede glassfasade mot parken fører tankene til bølgeslagene i fjæra.

Betongen har rød rombeporfyr fra Skåne pukkverk ved Nykirke som innslagsmateriale. Rombeporfyren er også valgt som Midgards signalstein.

* Vikingsenteret ble tegnet av Lund & Slaatto Arkitekter og består av flere arkitektoniske elementer i hovedsakelig betong.  Foto: Svend Aage Madsen, 2006Vikingsenteret ble tegnet av Lund & Slaatto Arkitekter og består av flere arkitektoniske elementer i hovedsakelig betong.  Foto: Svend Aage Madsen, 2006
* Publikumsbygget rommer blant annet en fast utstilling av originalgjenstander fra borrefunnet og en kafeteria med panoramautsikt og uteservering.  Foto: 2021Publikumsbygget rommer blant annet en fast utstilling av originalgjenstander fra borrefunnet og en kafeteria med panoramautsikt og uteservering.  Foto: 2021
* Nordre ende av publikumsbygget. Foto: 2021Nordre ende av publikumsbygget. Foto: 2021
* Interiør.  Foto: 2011Interiør.  Foto: 2011

* Besøkssenteret tilbyr blant annet utstillinger, tilstelninger, servering, omvisning og uteanlegg med tømmerbygninger. Til høyre i bildet sees «vikinglekeplassen». I skogen bak ligger «Gildehallen» i et innhegnet område med flere hus. Foto: Forvrengt panorama 2021Besøkssenteret tilbyr blant annet utstillinger, tilstelninger, servering, omvisning og uteanlegg med tømmerbygninger. Til høyre i bildet sees «vikinglekeplassen». I skogen bak ligger «Gildehallen» i et innhegnet område med flere hus. Foto: Forvrengt panorama 2021
* Fra senteret er det utsikt til natur- og kulturlandskapet ved Oslofjorden Foto: Forvrengt panorama 2021Fra senteret er det utsikt til natur- og kulturlandskapet ved Oslofjorden Foto: Forvrengt panorama 2021
* I Borreparken (Borrehaugene) like nedenfor Midgard og Borre kirke er en samling gravhauger fra år 600–900. Sju storhauger er synlige i dag. Foto: Forvrengt panorama 2021I Borreparken (Borrehaugene) like nedenfor Midgard og Borre kirke er en samling gravhauger fra år 600–900. Sju storhauger er synlige i dag. Foto: Forvrengt panorama 2021

Gildehallen
-----------

(en) Gildehallen Borre – kategori av bilder, video eller lyd på Commons

«Gildehallen» ved Midgard vikingsenter er en fri rekonstruksjon av en festhall fra vikingtida. Tømmerbygget er 13 meter høyt og omgitt av flere mindre hus i en innhegnet «vikinglandsby». Foto: 2021 
Hallbygningen har blant annet takspon av tre og utskjæringer omkring portaldøra. Foto: 2021 
Festsalen i Gildehallen har ildsted i midten, fire bærestolper med utskjæringer og glugger øverst i takkonstruksjonen. Foto: 2021 
I 2007 ble det funnet spor (stolpehull) etter to store haller og et langhus på Borre, trolig fra merovingertid, og det ble klart at kongssetet på Borre var et maktsentrum allerede før vikingtida.[]

«Gildehallen» i «vikinglandsbyen» i Voldskogen nord for publikumsbygget er en rekonstruksjon av en stor festsal fra yngre jernalder. Hallen er utformet på grunnlag av håndverk, byggeskikk og dekor fra arkeologiske funn, tidlige langhus, stolpebygg, stavkirker og med inspirasjon fra blant annet sagnet om Beowulf.

Tømmerbygningen er 13 meter på det høyeste. Taket har takspon og utskåret mønekam. Lyra er utstyrt med treskjæringer, og hovedinngangen har en utskåret portal.

Innvending er hallen utstyrt med ildsted, benker og bord med håndskårne bordstøtter. Motivene i treskurden på de fire midtre bærestolpene i hallen, stavene eller søylene, forteller hver sin vikingtidsmyte som til sammen danner en idémessig bakgrunn for hallen. Stokkene er skåret ut for hånd, bortsett fra bruk av maskiner for å frese ned dybden. Mange av bygningsdelene er bearbeidet med økser og høvler (skjøver eller pjål), og omtrent 2800 m2 har fått en tilnærmet tidsriktig overflate. Utskjæringene er formet som etterlikninger av den såkalte vestfoldstilen, hovedsakelig basert på osebergfunnet. I 2015 startet arbeidet med å male portalen og søylene utfra arkeologiske kilder.[] Vikingene var glad i sterke og livlige farger, spesielt rødt og blått som var dyrt å fremstille og ettertraktet som statussymbol blant eliten.[]

Hallen er utstyrt med keramikk og vikingglass til servering og med skinnfeller fra spelsau til å sitte på. Slike sauer beiter i Borreparken. 

Gildehallen på Borre leies også ut som fest- og samlingslokale.

  

* «Vikinglandsbyen» med Gildehallen ligger like nord for publikumssenteret. Foto: Forvrengt panorama 2021«Vikinglandsbyen» med Gildehallen ligger like nord for publikumssenteret. Foto: Forvrengt panorama 2021
* Leirområdet omkring hallen har porttårn, palisade, mindre servicebygg og annet. Foto: Forvrengt panorama 2021Leirområdet omkring hallen har porttårn, palisade, mindre servicebygg og annet. Foto: Forvrengt panorama 2021

Referanser
----------

1. ↑  «Velkommen til Midgard - vikingenes verden! - Midgard Historisk Senter». *Midgardsenteret*. Arkivert fra originalen 1. desember 2017. Besøkt 30. november 2017.
2. ↑  Midgards omvisninger i Borreparken (Borrehaugene)
3. ↑  «Velkommen til Midgard - vikingenes verden! - Midgard historisk senter». *Midgardsenteret*. Arkivert fra originalen 1. desember 2017. Besøkt 30. november 2017.
4. 1 2 3  Vestfoldguide.no om Gildehallen
5. 1 2  *Byggmesteren* 2014 om byggingen av Gildehallen på Borre
6. ↑  Vestfold og Telemark fylkeskommune om Beowulf-sagnet
7. ↑  Midgard vikingseter om søylene i Gildehallen
8. ↑  Vestfold og Telemark fylkeskommune om søylene i Gildehallen
9. ↑  «Om Gildehallen - Midgard historisk senter». *Midgardsenteret*. Besøkt 30. november 2017.

Eksterne lenker
---------------

(en) Midgard vikingsenter – kategori av bilder, video eller lyd på Commons


* Midgard vikingsenter

| * v
* d
* r
Vestfoldmuseene |
| --- |
| Aluminiummuseet  **·** Berger museum  **·** Eidsfoss Jernverksmuseum  **·** Haugar Vestfold Kunstmuseum  **·** Herregården i Larvik  **·** Hvalfangstmuseet  **·** Larvik Museum  **·** Larvik Sjøfartsmuseum  **·** Midgard vikingsenter  **·** Munchs hus  **·** Samlingsforvaltningen  **·** Vestfoldarkivet  **·** Slottsfjellsmuseet  **·** «Southern Actor» |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN
 |